**คำอธิบายรายวิชา**

กลุ่มสาระการเรียนรู้ **สังคมศึกษา ศาสนา และวัฒนธรรม** ชั้นมัธยมศึกษาปีที่ **3** ปีการศึกษา **2562**  รหัสวิชา **23103** รายวิชา **สังคมพื้นฐานฯ 6**

จำนวน **1.5** หน่วยกิต เวลา  **60** ชั่วโมง

**สาระที่ 1 ศาสนา ศีลธรรม จริยธรรม**

มาตรฐานส 1.1 **รู้และเข้าใจประวัติ ความสำคัญ ศาสดา หลักธรรมของพระพุทธศาสนา หรือศาสนาที่ตนนับถือ และศาสนาอื่น มีศรัทธาที่ถูกต้อง ยึดมั่นและปฏิบัติตามหลักธรรม เพื่ออยู่ร่วมกันอย่างสันติสุข**

**ตัวชี้วัด :**

**1.ส1.1 ม.3/8** เห็นคุณค่าของการพัฒนาจิตเพื่อการเรียนรู้ และดำเนินชีวิตด้วยวิธีคิดแบบโยนิโสมนสิการ คือ วิธีคิดแบบอริยสัจ และวิธีคิดแบบสืบสาวเหตุปัจจัย

**2.ส1.1 ม.3/9** สวดมนต์ แผ่เมตตา บริหารจิตและเจริญปัญญาด้วยอานาปานสติ หรือตาม

แนวทางของศาสนาที่ตนนับถือ

**3.ส1.1 ม.3/10** วิเคราะห์ความแตกต่างและยอมรับวิถีการดำเนินชีวิตของศาสนิกชนในศาสนา

อื่นๆ

**มาตรฐาน ส1.2** เข้าใจ ตระหนักและปฏิบัติตนเป็นศาสนิกชนที่ดี  และธำรงรักษาพระพุทธศาสนาหรือศาสนาที่ตนนับถือ

**1.ส1.2 ม.3/1** วิเคราะห์หน้าที่และบทบาทของสาวกและปฏิบัติตนต่อสาวก ตามที่กำหนดได้ถูกต้อง

**2.ส1.2 ม.3/2** ปฏิบัติตนอย่างเหมาะสมต่อบุคคลต่าง ๆ ตามหลักศาสนาตามที่กำหนด

**3.ส1.2 ม.3/3** ปฏิบัติหน้าที่ของศาสนิกชนที่ดี

**4.ส1.2 ม.3/4** ปฏิบัติตนในศาสนพิธี พิธีกรรมได้ถูกต้อง

**5.ส1.2 ม.3/5** อธิบายประวัติวันสำคัญทางศาสนาตามที่กำหนดและปฏิบัติตนได้ถูกต้อง

**6.ส1.2 ม.3/6** แสดงตนเป็นพุทธมามกะหรือแสดงตนเป็นศาสนิกชนของศาสนาที่ตนนับถือ

**7.ส1.2 ม.3/7** นำเสนอแนวทางในการธำรงรักษาศาสนาที่ตนนับถือ

**สาระที่ 2** หน้าที่พลเมือง วัฒนธรรม และการดำเนินชีวิตในสังคม

**มาตรฐาน ส 2.1** เข้าใจและปฏิบัติตนตามหน้าที่ของการเป็นพลเมืองดี มีค่านิยมที่ดีงาม และธำรงรักษาประเพณีและวัฒนธรรมไทย ดำรงชีวิตอยู่ร่วมกันในสังคมไทย และ สังคมโลกอย่างสันติสุข

**ตัวชี้วัด :**

**1.ส2.1 ม.3/1** อธิบายความแตกต่างของการกระทำความผิดระหว่างคดีอาญาและคดีแพ่ง

**2.ส2.1 ม.3/2** มีส่วนร่วมในการปกป้องคุ้มครองผู้อื่นตามหลักสิทธิมนุษยชน

**3.ส2.1 ม.3/3** อนุรักษ์วัฒนธรรมไทยและเลือกรับวัฒนธรรมสากลที่เหมาะสม

**4.ส2.1 ม.3/4** วิเคราะห์ปัจจัยที่ก่อให้เกิดปัญหาความขัดแย้งในประเทศ และเสนอแนวคิดในการ

ลดความขัดแย้ง

**5.ส2.1 ม.3/5** เสนอแนวคิดในการดำรงชีวิตอย่างมีความสุขในประเทศและสังคมโลก

**มาตรฐาน ส 2.2** เข้าใจระบบการเมืองการปกครองในสังคมปัจจุบัน ยึดมั่น ศรัทธา และธำรงรักษาไว้ซึ่งการปกครองระบอบประชาธิปไตยอันมีพระมหากษัตริย์ทรงเป็นประมุข

**ตัวชี้วัด :**

**1.ส2.2 ม.3/1** อธิบายระบอบการปกครองแบบต่างๆ ที่ใช้ในยุคปัจจุบัน

**2.ส2.2 ม.3/2** วิเคราะห์เปรียบเทียบระบอบการปกครองของไทยกับประเทศอื่นๆ ที่มีการปกครองระบอบประชาธิปไตย

**3.ส2.2 ม.3/3** วิเคราะห์รัฐธรรมนูญฉบับปัจจุบันในมาตราต่างๆที่เกี่ยวข้องกับการเลือกตั้ง การมี

ส่วนร่วม และการตรวจสอบการใช้อำนาจรัฐ

**4.ส2.2 ม.3/4** วิเคราะห์ประเด็นปัญหาที่เป็นอุปสรรคต่อการพัฒนาประชาธิปไตยของประเทศไทยและเสนอแนวทางแก้ไข

**สาระที่ 3** เศรษฐศาสตร์

**มาตรฐาน ส 3.1** เข้าใจและสามารถบริหารจัดการทรัพยากรในการผลิตและการบริโภคการใช้ ทรัพยากรที่มีอยู่จำกัดได้อย่างมีประสิทธิภาพและคุ้มค่า รวมทั้งเข้าใจหลักการของเศรษฐกิจพอเพียง เพื่อการดำรงชีวิตอย่างมีดุลยภาพ

**ตัวชี้วัด :**

**1.ส3.1 ม.3/1** อธิบายกลไกราคาในระบบเศรษฐกิจ

**2.ส3.1 ม.3/2** มีส่วนร่วมในการแก้ไขปัญหา และพัฒนาท้องถิ่นตามปรัชญาของเศรษฐกิจ

พอเพียง

**3.ส3.1 ม.3/3** วิเคราะห์ความสัมพันธ์ระหว่างแนวคิดเศรษฐกิจพอเพียงกับระบบสหกรณ์

**มาตรฐาน ส 3.2** เข้าใจระบบ และสถาบันทางเศรษฐกิจต่าง ๆ ความสัมพันธ์ทางเศรษฐกิจ และความจำเป็นของการร่วมมือกันทางเศรษฐกิจในสังคมโลก

**ตัวชี้วัด :**

**1.ส3.2 ม.3/1** อธิบายบทบาทหน้าที่ของรัฐบาลในระบบเศรษฐกิจ

**2.ส3.2 ม.3/2** แสดงความคิดเห็นต่อนโยบาย และกิจกรรมทางเศรษฐกิจของรัฐบาลที่มีต่อบุคคล

กลุ่มคน และประเทศชาติ

**3.ม.3/2 ม.3/3** อภิปรายบทบาทความสำคัญของการรวมกลุ่มทางเศรษฐกิจระหว่างประเทศ

**4.ส3.2 ม.3/**4 อภิปรายผลกระทบที่เกิดจากภาวะเงินเฟ้อ เงินฝืด

**5.ส3.2 ม.3/5** วิเคราะห์ผลเสียจากการว่างงาน และแนวทางแก้ปัญหา

**6.ส3.2 ม.3/6** วิเคราะห์สาเหตุและวิธีการกีดกันทางการค้าในการค้าระหว่างประเทศ

**คำอธิบายสาระการเรียนรู้**

**ศึกษา วิเคราะห์ อธิบาย** วิธีคิดแบบโยนิโสมนสิการ 2 วิธี คือ วิธีคิดแบบอริยสัจ และวิธีคิดแบบสืบสาวเหตุปัจจัย การสวดมนต์แปล และการแผ่เมตตา รู้และเข้าใจวิธีปฏิบัติและประโยชน์ของการบริหารจิตและเจริญปัญญาตามหลักสติปัฏฐาน เน้นอานาปานสติ สามารถนำวิธีการบริหารจิตและเจริญปัญญาไปใช้ในชีวิตประจำวัน

ศึกษา และสามารถดำเนินชีวิตร่วมกันกับศาสนิกชนในศาสนาอื่นๆได้ ระบุหน้าที่ของพระภิกษุในการปฏิบัติตามหลักพระธรรมวินัย และจริยวัตรของพระภิกษุ

การปฏิบัติตนต่อพระภิกษุในงานศาสนพิธีที่บ้าน การสนทนา การแต่งกาย มารยาทการพูดกับพระภิกษุตามฐานะ การเป็นศิษย์ที่ดีตามหลักทิศเบื้องขวา ในทิศ 6 ของพระพุทธศาสนา การปฏิบัติหน้าที่ของชาวพุทธตามพุทธปณิธาน4 ในมหาปรินิพพานสูตรได้อย่างถูกต้อง

ศึกษาปฏิบัติตน และลำดับขั้นตอนของศาสนพิธีทำบุญ งานมงคล งานอวมงคล การนิมนต์พระภิกษุ การเตรียมที่ตั้งพระพุทธรูป และเครื่องบูชา การวงด้วยสายสิญจน์ การปูลาดอาสนะ การเตรียมเครื่องรับรอง การจุดธูปเทียน ข้อปฏิบัติในวันเลี้ยงพระ การถวายข้าวพระพุทธ การถวายไทยธรรม การกรวดน้ำ

สืบค้น และค้นคว้าหลักการปฏิบัติตน ประวัติวันสำคัญทางพระพุทธศาสนาในประเทศไทย วันวิสาขบูชา (วันสำคัญสากล) วันธรรมสวนะ และเทศกาลสำคัญ ระบุวิธีการแสดงตนเป็นพุทธมามกะ ขั้นเตรียมการ และขั้นพิธีการ

การศึกษาเรียนรู้เรื่ององค์ประกอบของพระพุทธศาสนา นำไปปฏิบัติและเผยแผ่ตามโอกาสการศึกษาการรวมตัวขององค์กรชาวพุทธ การปลูกจิตสำนึกในด้านการบำรุงรักษาวัด และพุทธสถานให้เกิดประโยชน์

**ศึกษา วิเคราะห์ และจำแนก** ลักษณะการกระทำความผิดทางอาญาและการรับโทษ การกระทำความผิดทางแพ่ง และความรับโทษ ตัวอย่างการกระทำความผิดทางอาญา เช่น การฆ่าตร

กรรม ตัวอย่างความผิดทางแพ่ง เช่น การทำผิดสัญญา การกู้ยืมเงิน

อธิบายความหมาย และความสำคัญของสิทธิมนุษยชน การมีส่วนร่วมในการคุ้มครองสิทธิมนุษยชนตามรัฐธรรมนูญ แห่งราอาณาจักรไทย ตามวาระและโอกาสที่เหมาะสม

ความสำคัญของวัฒนธรรมไทย ภูมิปัญญาไทย และวัฒนธรรมสากล การอนุรักษ์วัฒนธรรมไทยและภูมิปัญญาไทย การเลือกรับวัฒนธรรมสากลที่เหมาะสม วิเคราะห์ปัจจัยที่ก่อให้เกิดความขัดแย้ง พร้อมทั้งเสนอแนวทางป้องกัน หรือแก้ไข เช่น การเมือง การปกครอง เศรษฐกิจ สังคม

ระบุ และแจกแจงสาเหตุปัญหาทางสังคม เช่น ปัญหาสิ่งแวดล้อม ปัญหายาเสพติด ปัญหาการทุจริต ปัญหาอาชญากรรม และเสนอวิธี หรือแนวทางในการสร้างความร่วมมือในการลดความขัดแย้งและการสร้างความสมานฉันท์ให้เกิดขึ้น

พิจารณาปัจจัยที่ส่งเสริมการดำรงชีวิตให้มีความสุข เช่น การอยู่ร่วมกันอย่างมีขันติธรรม หลักปรัชญาเศรษฐกิจพอเพียง การเห็นคุณค่าในตนเอง การรู้จักมองโลกในแง่ดี การสร้างทักษะทางอารมณ์ รู้จักบริโภคด้วยปัญญา เลือกรับและปฏิเสธข่าว และวัตถุต่างๆ การปรับปรุงตนเองและสิ่งต่างๆให้ดีขึ้นอยู่เสมอ

ศึกษา วิเคราะห์ และวิพากษ์วิจารณ์ระบอบการปกครองแบบต่างๆ ที่ใช้ในปัจจุบัน เช่น การปกครองแบบเผด็จการ การปกครองแบประชาธิปไตย พร้อมยกตัวอย่างความแตกต่าง ความคล้ายคลึงของการปกครองของไทยกับประเทศอื่นๆ ที่มีการปกครองระบอบประชาธิปไตย

บทบัญญัติของรัฐธรรมนูญในมาตรต่างๆที่เกี่ยวกับการเลือกตั้ง การมีส่วนร่วมและการตรวจสอบการใช้อำนาจรัฐ อำนาจหน้าที่ของรัฐบาล บทบาทสำคัญของรัฐบาลในการบริหารราชการแผ่นดิน ความจำเป็นในการมีรัฐบาลตามระบอบการปกครองระบอบประชาธิปไตย ระบุประเด็น ปัญหาและผลกระทบที่เป็นอุปสรรคต่อการพัฒนาประชาธิปไตยของประเทศไทย พร้อมเสนอแนวทางการแก้ไขปัญหา

**ศึกษาความหมายและเปรียบเทียบ**ประเภทของตลาดแต่ละประเภท อธิบายความหมายตัวของอุปสงค์ และอุปทาน สามารถระบุความหมายและความสำคัญของการกำหนดราคาในระบบเศรษฐกิจ หลักการปรับและเปลี่ยนแปลงราคาสินค้าและบริการจากการสำรวจสภาพปัจจุบัน วิเคราะห์สาเหตุการเกิดปัญหาท้องถิ่นทั้งทางด้านสังคม เศรษฐกิจ และสิ่งแวดล้อม โดยใช้ปรัชญาเศรษฐกิจพอเพียงในการแก้ไขและพัฒนาท้องถิ่น

ระบุหลักการสำคัญของระบบสหกรณ์ และสืบค้นความสัมพันธ์ระหว่างแนวคิดเศรษฐกิจพอเพียงกับหลักการของระบบสหกรณ์ เพื่อประยุกต์ใช้ในการพัฒนาเศรษฐกิจชุมชน

สืบค้น และวิเคราะห์ถึงบทบาทหน้าที่ของรัฐบาลในการพัฒนาประเทศในด้านต่างๆ ได้แก่บทบาทและกิจกรรมทางเศรษฐกิจของรัฐบาล เช่น การผลิตสินค้าและบริการสาธารณะที่เอกชนไม่ดำเนินการ เช่น ไฟฟา ถนน โรงเรียน , บทบาทการเก็บภาษี เพื่อพัฒนาประเทศของรัฐในระดับต่างๆ , บทบาทการแทรกแซงราคาและการควบคุมราคาเพื่อการแจกจ่าย และการจัดสรรในทางเศรษฐกิจ , บทบาทอื่นของรัฐบาลในระบบเศรษฐกิจในสังคมไทย

ศึกษา และขยายความบทบาทความสำคัญของการรวมกลุ่มทางเศรษฐกิจระหว่างประเทศ ,ลักษณะของการรวมกลุ่มทางเศรษฐกิจ และการรวมกลุ่มทางเศรษฐกิจในภูมิภาคต่างๆ

วิเคราะห์ความหมาย สาเหตุ และผลกระทบที่เกิดจากภาวะเงินเฟ้อ เงินฝืด และแนวทางแก้ไขภาวะเงินเฟ้อ เงินฝืด พร้อมบอกความสัมพันธ์ที่เกิดขึ้นจากสาเหตุปัญหาการว่างงานจากภาวะเงินฝืด , ผลกระทบจากปัญหาการว่างงาน และระบุแนวทางการแก้ไขปัญหาการว่างงาน

วิเคราะห์และยกตัวอย่างความจำเป็นของการค้า และการลงทุนระหว่างประเทศ สาเหตุและวิธีการกีดกันทางการค้าในการค้าระหว่างประเทศ

**โดยใช้ทักษะ**การคิดดวิเคราะห์จากการเรียนรู้โดยกระบวนการกลุ่ม ได้แก่ การะบวนการคิดอย่างมีวิจารณญาณ การคิดอย่างสร้างสรรค์ การะบวนการเผชิญสถานการณ์ กระบวนการแก้ปัญหา กระบวนการสืบเสาะหาความรู้โดยใช้สารสนเทศ สื่อ เทคโนโลยี มีทักษะในการนำการเรียนรู้มาประยุกต์ใช้ในชีวิต เช่น มีความคิดริเริ่ม สร้างสรรค์นวัตกรรม ทักษะด้านสารสนเทศ สื่อ และเทคโนโลยีสามารถเลือกรับ และใช้ประโยชน์ได้อย่างมีประสิทธิภาพ ส่วนทักษะชีวิต สามารถจัดลำดับความสำคัญก่อนหลัง มีการจัดการกับเป้าหมายและเวลา มีภาวะผู้นำ มีความสามารถในการปรับตัว รู้จักสิทธิ และหน้าที่ในฐานะพลเมืองในระดับต่างๆ มีความเข้าใจและสามารถใช้ทักษะความรู้ทางการเงินมาใช้ได้เป็นอย่างดี

**เพื่อให้เกิด** ความสามารถในการสื่อสาร การคิด การแก้ปัญหา การใช้ทักษะชีวิต และการใช้เทคโนโลยี

**พร้อมทั้งมี** การเน้นให้ผู้เรียนมีคุณลักษณะอันพึงประสงค์ 8 ประการ 1) รักชาติ ศาสน์ กษัตริย์ 2) ซื่อสัตย์สุจริต 3) มีวินัย 4) ใฝ่เรียนรู้ 5) อยู่อย่างพอเพียง 6) มุ่งมั่นในการทำงาน 7) รักความเป็นไทย 8) มีจิตสาธารณะ